Le̍k-tó-hiong

Le̍k-tó ia̍h Hoé-sio-tó, Ke-sim-sū (雞心嶼), Chhiⁿ-á-sū sī tiàm tī Thài-pêng-iûⁿ ê 1 ê sió-hêng hoé-soaⁿ-tó, kīn Tâi-oân tang-lâm-pō͘ iok-lio̍k 33 km. Hêng-chèng-siōng Le̍k-tó sio̍k-î Tâi-tang-koān ē-kha ê Le̍k-tó-hiong. Se-iûⁿ-lâng í-chá kiò Le̍k-tó Samasana. Gû-leng-tó sī chhù-bī ê kóng-hoat, o̍h hiān-tāi Eng-gí miâ "Green Island" ê ho͘-im. Tē-lí Le̍k-tó lâm-pak 4 km tn̂g, tang-se 3 km khoah, bīn-chek iok-lio̍k 16 km², sī Tâi-oân hù-kīn tē 4 toā ê tó-sū. Tó-siōng tē-hêng chú-iàu sī soaⁿ-khu, siāng koân tiám sī 280 m ê Hoé-sio-soaⁿ. Tang-lâm hái-hoāⁿ khah chē sī soaⁿ-khàm, sai-lâm-kak-á sī pêng-goân kiam hái-po͘, sai-pak-pêng sī toà lâng ê chú-iàu só͘-chāi. Koan-kong Kau-thong Le̍k-tó Ki-tiûⁿ Goā-pō͘ liân-kiat Google Tē-tô͘